ຄົນເປັນໂຣກເບົາຫວານ ບໍ່ໄດ້ຮັບການປິ່ນປົວພຽງພໍ ທັງຢູ່ໃນປະເທດຮັ່ງມີ ແລະທຸກຍາກ
ການຄົ້ນຄວ້າພົບວ່າ ການບໍ່ສາມາດກວດພໍ້ແລະ ປິ່ນປົວໂຣກເບົາຫວານ ແມ່ນເປັນບັນຫາຂອງໂລກ ຊຶ່ງເຮັດໃຫ້ລ້ານຊີວິດ ຕົກຢູ່ໃນຄວາມສ່ຽງ.
ການສຶກສາຄົ້ນຄວ້າບັ້ນໃໝ່ ໄດ້ສະແດງໃຫ້ເຫັນວ່າ ການບໍ່ສາມາດກວດ ຫຼືວິນິດໄສແລະ ປິ່ນປົວໂຣກເບົາຫວານແມ່ນເປັນບັນຫາຂອງໂລກ ທັງຢູ່ໃນປະເທດຮັ່ງມີແລະທຸກຍາກ ຊຶ່ງໄດ້ເຮັດໃຫ້ຄົນຫລາຍລ້ານຊີວິດ ຕົກຢູ່ໃນຄວາມສ່ຽງ ຜູ້ສື່ຂ່າວດ້ານສຸຂະພາບນາຍ Art Chimes ມີລາຍລະອຽດເລື້ອງນີ້ ການສຶກສາຄົ້ນຄວ້າໄດ້ໃຊ້ຂໍ້ມູນທີ່ໄດ້ຮັບຈາກການສໍາຫລວດໃນລະດັບຊາດຂອງ 7 ປະເທດ ໃນພາກພື້ນຢູໂຣບ, ເອເຊຍ, ຕາເວັນອອກກາງ ແລະບັນດາປະເທດໃນທະວີບອາເມຣິກາ ທ່ານນາງ Emmanuela Gakidou ເວົ້າວ່າ: ທ່ານນາງ Emmanuela Gakidou ຢູ່ສະຖາບັນວ່າດ້ວຍການວັດແທກ ແລະປະເມີນຜົນ ແຫ່ງມະຫາວິທະຍາໄລວໍຊິງຕັນ ຊຶ່ງເປັນຜູ້ນຳພາການສຶກສາຄົ້ນຄວ້ານີ້ໄດ້ໃຫ້ຄຳເຫັນວ່າ ບັນດາປະເທດທັງຫລາຍນັບແຕ່ໄທ ແລະອີຣ່ານໄປຈົນເຖິງອັງກິດ ແລະສະຫະລັດ ຜູ້ໃຫຍ່ ທີ່ເປັນໂຣກເບົາຫວານ ບໍ່ໄດ້ຮັບການປິ່ນປົວຢ່າງພຽງພໍ ເພື່ອເຮັດໃຫ້ລະດັບຄວາມດັນຂອງ ເລືອດ, ລະ ດັບນໍ້າຕານໃນເລືອດ ແລະລະດັບໄຂມັນຫຼືຄໍແລສເຕີຣອລໃຫ້ຫລຸດລົງມາຢູ່ໃນ ລະດັບທີ່ສາສມາດຄວບຄຸມໄດ້ ທ່ານນາງ GAKIDOU ກ່າວເພີ້ມອີກວ່າ: ທ່ານນາງ GAKIDOU ເວົ້າວ່າ ສິ່ງທີ່ໜ້າສົນໃຈກໍຄືວ່າ ການສຶກສາຄົ້ນຄວ້ານີ້ ບໍ່ໄດ້ພົບວ່າມີການພົວພັນກັນລະ ຫວ່າງຄວາມຮັ່ງມີ ຫລືຖານະທາງສັງຄົມເສດຖະກິດ ແລະ ຄວາມເປັນໄປໄດ້ໃນການວິນິດໄສ ຫລືປິ່ນປົວໂຣກດັ່ງ ກ່າວນີ້ ທ່ານນາງ GAKIDOU ກ່າວວ່າ ການບໍລິຫານຫຼືຄຸ້ມຄອງການປິ່ນປົວຄົນເຈັບທີ່ເປັນເບົາຫວານແມ່ນສັບສົນ ຍົກຕົວຢ່າງເຊັ່ນ ພວກຜູ້ຂຽນບົດຄົ້ນຄວ້ານີ້ໃຫ້ຂໍ້ສັງເກດວ່າ ໃນເກືອບທຸກປະເທດທີ່ຢູ່ໃນການສຳຫລວດນີ້ ຄົນເຈັບຫລາຍຄົນໄດ້ກິນຢາເພື່ອຫລຸດຜ່ອນຄວາມດັນເລືອດສູງ ແຕ່ວ່າກໍບໍ່ໄດ້ກິນພຽງພໍເພື່ອ ຈະເຮັດໃຫ້ລະດັບຄວາມດັນຂອງເລືອດຕໍ່າລົງ ສູ່ລະດັບທີ່ສາມາດຄວບຄຸມໄດ້ ພວກນັກຂຽນ ບົດຄົ້ນຄວ້ານີ້ ສະເໜີວິທີຕ່າງໆ ທີ່ອາດເປັນໄປໄດ້ໃນການປັບປຸງການຮັກສາປິ່ນປົວໂຣກ ເບົາຫວານ ຊຶ່ງລວມທັງປັບປຸງການຕິດຕາມວັດແທກເບິ່ງລະດັບນໍ້າຕານໃນເລືອດ ແລະ ການສະໜອງສິ່ງກະຕຸກຊຸກຍູ້ຈິດໄຈໃຫ້ແກ່ຄົນເຈັບທີ່ປະຕິບັດໄດ້ຕາມເປົ້າໝາຍທີ່ວາງໄວ້ ທ່ານສາມາດຊອກອ່ານລາຍງານບົດຄົ້ນຄວ້າຂອງທ່ານ Gakidou ໄດ້ໃນ ໃບແຈ້ງຂ່າວ ຂອງອົງການອະນາໄມໂລກ ຫລື "Bulletin of the World Health Organization "